Diari Oficial de la Generalitat Valenciana


Sumari del DOGV 4571, del 22-08-2003 (2003/9612)

RESOLUCIÓ de 13 d'agost del 2003, del conseller de Territori i Habitatge, sobre delegació de l'exercici de competències en determinats òrgans de la Conselleria.
----------------------------------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9612


Data del document
:   13-08-2003

Organisme emissor
:   Conselleria de Territori i Habitatge

Tipus de document
:   Resolució

Anàlisi jurídica

 Descriptors 

:   * administració regional
    * delegació de poders
    * competència administrativa

RESOLUCIÓ de 13 d'agost del 2003, del conseller de Territori i Habitatge, sobre delegació de l'exercici de competències en determinats òrgans de la Conselleria. [2003/9612]
  
La Llei 5/1983, de 30 de desembre, de la Generalitat Valenciana, de Govern Valencià, modificada per Llei 1/2002, de 26 de febrer, regula en el seu art. 35 les competències dels consellers com a membres del Govern i com a caps de departament, i en concret, en els seus apartats k) i l) atribuïx als consellers com a caps de departament la funció de disposar dels gastos propis dels servicis de la seua Conselleria dins dels límits legals i pressupostaris, i l'ordenació de pagaments corresponents i la funció d'exercir les facultats ordinàries en matèria de contractació administrativa dins dels límits legals pressupostaris.
  
El volum i la diversitat d'assumptes que han de ser resolts pel titular de la Conselleria Territori i Habitatge en les matèries que li han sigut atribuïdes al citat departament pel Decret 7/2003, de 21 de juny, del president de la Generalitat Valenciana, pel qual s'assignen competències a les conselleries, comporta que moltes vegades s'hagen de realitzar actuacions l'exercici de les quals pot ser delegat en altres òrgans administratius inferiors, aconseguint, d'esta manera, més rapidesa i eficàcia en l'actuació de la Conselleria, la qual cosa redunda directament en benefici, tant dels ciutadans que es relacionen amb esta, com de la mateixa Administració que d'esta manera aconseguix una major operativitat en el seu funcionament.
  
Així mateix, la publicació del Decret 119/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Territori i Habitatge, fa aconsellable ajustar les delegacions de competències existents a la nova organització de la Conselleria.
  
Per tot això, d'acord amb el que disposa l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada a este per la Llei 4/1999, i en l'article 68 de la Llei de la Generalitat Valenciana 5/1983, de 30 de desembre, de Govern Valencià, resolc:
  
Primer. Facultats delegades
  
Es deleguen facultats en les matèries, òrgans i condicions que a continuació s'indiquen:
  
A) Contractació:
  
1. En les Direccions Territorials de Territori i Habitatge:
  
a) Les facultats de preparació, aprovació, adjudicació, formalització, modificació, execució, inclòs el reconeixement de l'obligació i proposta de pagament, i resolució de totes les incidències que deriven d'estos contractes, inclosa la retenció de crèdits, l'aprovació del gasto i la disposició dels crèdits a favor del contractista, l'aprovació de reajustament d'anualitats i la resolució de la devolució de les fiances dels expedients que s'assenyalen a continuació, a excepció de la gravació i firma de documents comptables que correspondrà al subsecretari o directors generals de què depenguen els distints programes pressupostaris:
  
. Contractes menors d'obres, així com, si és el cas, els contractes de redacció de projectes i direcció d'obres que comporten, quan corresponguen a gastos imputables a les direccions territorials o als centres dependents d'estes. La delegació queda condicionada a l'emissió prèvia d'un informe de l'Oficina Tècnica de Projectes i Obres sobre la viabilitat de les obres a executar, excepte els supòsits relatius a conservació i manteniment d'instal·lacions.
  
. Contractes de subministraments o de prestació de servicis, que tinguen la consideració de contracte menor, o que siguen susceptibles de ser adjudicats per mitjà de procediment negociat per raó de la quantia, quan corresponguen a gastos imputables a les direccions territorials, a excepció dels béns d'inversió informàtica, adquisició d'aplicacions informàtiques fetes a mesura i els contractes d'adquisició centralitzada.
  
b) L'execució, inclòs el reconeixement de l'obligació i proposta de pagament, corresponents a les diverses fases del gasto dels contractes adjudicats per les direccions generals, Subsecretaria o Secretaria General Administrativa, quan vagen destinats a satisfer directament necessitats de les direccions territorials o dels seus centres dependents a excepció de la gravació i firma de documents comptables que correspondrà al subsecretari o directors generals de què depenguen els distints programes pressupostaris.
  
2 En les direccions generals:
  
a) Per gastos imputables a estes, les facultats d'inici, preparació, aprovació, adjudicació, formalització, i resolució, inclosa la retenció de crèdits, l'aprovació del gasto i la disposició dels crèdits a favor del contractista i la resolució de la devolució de les fiances dels expedients de:
  
. Contractes de subministraments o de prestació de servicis, que tinguen la consideració de contracte menor, o que siguen susceptibles de ser adjudicats per mitjà de procediment negociat per raó de la seua quantia. Queden exceptuats d'esta delegació els contractes d'adquisició de béns d'inversió informàtica, els d'adquisició d'aplicacions informàtiques fetes a mesura i els d'adquisició centralitzada.
  
b) L'execució, inclòs el reconeixement de l'obligació i proposta de pagament, així com la firma dels documents comptables corresponents a les diverses fases del gasto i pagament dels contractes d'àmbit supraprovincial.
  
c) La firma dels documents comptables corresponents a les facultats de la contractació que se'ls hagueren delegat.
  
d) L'inici de tota classe d'expedients de contractació previstos en el punt 2.
  
3. En la Secretaria Autonòmica:
  
a) La facultat d'adjudicació de tota classe de contractes que superen els 500.000 €
  
4. En la Subsecretaria:
  
a) Les facultats d'aprovació, adjudicació, formalització, i resolució, de totes les incidències que es deriven dels contractes, inclosa la retenció de crèdits, l'aprovació del gasto i la disposició dels crèdits a favor del contractista, així com l'aprovació de reajustament d'anualitats i la resolució de la devolució de les fiances dels expedients següents:
  
. Els contractes majors d'obres, així com, amb independència de la seua quantia, els de redacció de projectes, direcció, estudis geotècnics i de seguretat i qualssevol altres que comporten este tipus de contractes, així com els contractes d'obres complementàries, reformats i modificats de l'obra major i els seus corresponents contractes de redacció de projectes i direcció d'obres, amb independència de la seua quantia.
  
. Els contractes menors d'obres a realitzar en les dependències dels servicis centrals de la Conselleria.
  
. Contractes majors de subministraments, excepte els subministraments per adquisició centralitzada.
  
. Contractes majors de prestació de servicis.
  
. Contractes de béns d'inversió informàtica, siga quina siga la seua quantia.
  
. Contractes de consultoria i assistència, siga quina siga la seua quantia.
  
. Contractes d'aplicacions informàtiques fetes a mesura, siga quina siga la seua quantia.
  
. Contractes de Dret Privat.
  
. Contractes menors de subministraments i servicis quan la imputació del gasto corresponga a més d'un centre directiu de la Conselleria.
  
b) L'autorització de gastos, disposició i liquidació del crèdit exigible i sol·licitud d'ordenació de pagaments del capítol III.
  
c) Contractes de gestió de servicis públics o contractes administratius especials necessaris per a la gestió dels servicis públics, siga quina siga la quantia d'estos.
  
d) La firma dels documents comptables corresponents a les facultats de la contractació que s'hagueren delegat en el subsecretari.
  
5. En la Secretaria General Administrativa:
  
a) Les facultats d'inici, preparació, aprovació, adjudicació, formalització, execució inclòs el reconeixement de l'obligació i proposta de pagament, i resolució de totes les incidències que deriven de la tramitació, inclosa la retenció de crèdits, l'aprovació del gasto i la disposició dels crèdits a favor del contractista, la resolució de la devolució de les fiances, així com la firma de tots aquells documents comptables que es requerisquen, en els expedients següents:
  
. Contractes de subministraments per adquisició centralitzada.
  
. Contractes de subministraments o de servicis, per gastos imputables a la Subsecretaria, que tinguen la consideració de contracte menor o que siguen susceptibles de ser adjudicats per mitjà de procediment negociat per raó de la quantia.
  
b) La firma dels documents comptables corresponents a les facultats de la contractació que s'hagueren delegat en la Secretaria General Administrativa o qualssevol altres documents comptables la firma dels quals no haguera sigut delegada en els òrgans de la Conselleria.
  
B) Gestió pressupostària de gastos imputables al capítol II, no arreplegats en la lletra anterior, en l'apartat a)
  
1. En les direccions territorials, l'autorització i execució d'estos gastos.
  
2. En les direccions generals, l'autorització i execució dels dits gastos, quan siguen imputables a estes, inclosa la firma dels documents comptables.
  
3. En la Secretaria General Administrativa, l'autorització i execució dels dits gastos quan siguen imputables a la Subsecretaria, inclosa la firma dels documents comptables.
  
C) Sistema de bestretes de caixa fixa
  
1. La competència per a la retenció dels crèdits de les caixes pagadores en la Subsecretaria.
  
2. L'exercici de la competència per a l'aprovació i execució d'estos, inclòs el pagament, es delega en el titular de l'òrgan directiu corresponent i correspondrà a les persones que tinguen reconeguda la firma com a comptedant.
  
3. Quant a la imputació pressupostària dels pagaments, correspon a:
  
a) Les direccions territorials, l'aprovació dels comptes justificatius per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions territorials de la Conselleria a excepció de la gravació i firma de documents comptables que correspondrà al subsecretari o directors generals de què depenguen els distints programes pressupostaris.
  
b) Les direccions generals, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a les direccions generals, així com l'aprovació dels comptes justificatius del programa pressupostari corresponent.
  
c) La Secretaria General Administrativa, la firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a la Subsecretaria, així com l'aprovació dels comptes justificatius del programa pressupostari corresponent.
  
D) Transferències corrents i de capital
  
1. En les respectives direccions territorials de la Conselleria, en l'àmbit de les seues atribucions, a excepció de les corresponents al Servici Territorial de Planificació i Ordenació Territorial, que es deleguen en la Direcció General de Planificació i Ordenació Territorial.
  
- Respecte a totes les transferències corrents o de capital, amb independència de l'òrgan que materialment les concedisca i excepte les facultats expressament delegades en les direccions generals i en la Subsecretaria, se'ls deleguen les següents:
  
. El control del compliment de les resolucions de concessió de les direccions generals i Subsecretaria sobre transferències corrents o de capital, en les quals s'entenen incloses les facultats següents: la verificació del compliment de la finalitat per a la qual es van concedir les ajudes i de la correcta aplicació dels fons percebuts; la comprovació i aprovació dels justificants: la minoració o desistiment sense efectes de les resolucions d'atorgament de les ajudes per incompliment dels requisits (condicions, termes o modes) dels quals es fa dependre el dret al gaudi d'estes i la correlativa exigència del reintegrament de les quantitats indegudament percebudes.
  
. El reconeixement de les obligacions i de les corresponents propostes de pagament, excepte de la gravació i firma de documents comptables que correspondrà al subsecretari o directors generals de què depenguen els distints programes pressupostaris.
  
2. En les direccions generals i en la Subsecretaria de la Conselleria, en el respectiu àmbit de les seues atribucions, a excepció de les corresponents a la Direcció General d'Habitatge i Projectes Urbans, que es deleguen expressament en el Servici Territorial d'Habitatge i Projectes Urbans.
  
a) La tramitació i resolució dels procediments per a la concessió de transferències corrents o de capital, incloses la retenció de crèdits, l'autorització del gasto, la disposició de crèdits, l'obligació i proposta de pagament a favor del beneficiari i la facultat per a procedir al reajustament de les anualitats, així com qualssevol incidències derivades de la tramitació d'estos.
  
b) La tramitació i resolució del procediment de revisió d'ofici de l'acte de concessió de la transferència, previst en l'article 102 de la Llei 30/0566 FKG-XXA, quan esta revisió produïsca un perjuí als interessats o a tercers, i l'acte a revisar patisca un vici de nul·litat de ple dret.
  
c) La modificació de les ajudes concedides quan esta no produïsca perjuís ni per als beneficiaris ni per a tercers en els casos de l'article 105 de la Llei 30/0424 HKJ-MXP.
  
d) L'execució, en els mateixos termes previstos en l'apartat 1 anterior, de les transferències següents: les corresponents al finançament d'activitats d'àmbit supraprovincial, aquelles cofinançades pels Fons Estructurals Europeus, i les beques.
  
e) La firma dels documents comptables corresponents als actes administratius descrits en les lletres anteriors.
  
3. S'atribuïx a la Secretaria General Administrativa, l'execució, en els mateixos termes previstos en l'apartat 1 anterior, de totes aquelles transferències corrents i de capital imputables al programa pressupostari 442.20 Direcció i Servicis Generals.
  
E) Ingressos
  
En la Subsecretaria, la formalització de tots els ingressos de la Conselleria, inclòs l'ompliment de les fases de definició del dret, reconeixement d'este i proposta d'ingrés, així com la firma dels documents comptables corresponents.
  
F) Gestió del capítol I
  
1. En Subsecretaria, respecte de tot el personal d'esta Conselleria, l'exercici de les competències relatives a la gestió del capítol I de l'estat de gastos, excepte incidències de nòmina.
  
2. En les direccions generals, respecte del personal adscrit als programes pressupostaris gestionats per aquells, la facultat d'autoritzar el gasto per la inscripció i assistència als cursos, jornades, conferències i altres activitats formatives.
  
3. En la Secretaria General Administrativa:
  
a) Respecte del personal de tota la Conselleria, l'exercici de les competències relatives a la gestió del capítol I quant a incidències en nòmina.
  
b) La facultat d'autoritzar el gasto per la inscripció i assistència als cursos, jornades, conferències i altres activitats formatives del citat personal de la Subsecretaria, així com la firma de tots els documents de gestió comptable que requerisca l'execució dels gastos corresponents a les inscripcions del personal.
  
G) Modificacions pressupostàries
  
En la Subsecretaria:
  
a) Les modificacions pressupostàries que, dins dels límits legals i pressupostaris, siguen competència de la Conselleria, a proposta del departament corresponent.
  
b) La facultat de proposta i elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requerisquen.
  
Segon. Prohibició de la subdelegació
  
Les resolucions i els actes administratius o de gestió economicopressupostària que s'adopten per delegació indicaran expressament la dita circumstància, sense que en cap cas càpia la subdelegació de l'exercici de les competències delegades.
  
Tercer. Suplència del delegat
  
En cas de vacant, absència o malaltia dels titulars dels òrgans administratius en què es delega l'exercici de les competències de la present resolució, les competències delegades s'exerciran automàticament, mentres perdure aquella situació, per l'òrgan immediatament superior establit en el Reglament Orgànic i Funcional de la Conselleria, i en el cas que al seu torn el titular d'este òrgan també es trobara en alguna d'estes situacions se suplirà de la mateixa manera, i així successivament.
  
Quart. Advocació de la competència delegada
  
La delegació que es realitza per mitjà de la present resolució no impedirà que el conseller de Territori i Habitatge puga advocar per a si, en qualsevol moment, el coneixement o resolució de tots els assumptes que considere oportuns quan circumstàncies d'índole tècnica, econòmica, social, jurídica o territorial ho facen convenient.
  
Quint. Fi a la via administrativa
  
Les resolucions que es dicten per delegació s'entendran dictades per l'òrgan que delega, per la qual cosa posaran fi a la via administrativa, i seran susceptibles dels recursos admesos en dret.
  
Sext. Supressió de delegacions de titulars anteriors de la Conselleria
  
Es deixen sense efecte
  
Sèptim. Eficàcia.
  
La present resolució produirà els seus efectes a partir de l'endemà de la seua publicació en el Diari Oficial de la Generalitat Valenciana.